Cartoon jazz & Organ Grinder’s Suitet
2018. november 11., Cartoon jazz & Organ Grinder’s Suite
2018. november 11., vasárnap, 19.00 óra
Cartoon jazz & Organ Grinder’s Suite
Gyárfás-Premecz Organ Trió
Néhány évvel korábban a Gyárfás István Trió Romániában turnézott, s a turné állomásai között szerepelt a Bukaresti Magyar Filmhét. Akkor született meg bennük az ötlet, hogy közkedvelt magyar rajfilmek slágerzenéjét feldolgozzák és ennek eredménye a Cartoon jazz című albumuk. Azóta azonban a Hammond orgona hangzásától ihletett Organ Grinder’s Suite című lemez is napvilágot látott. Ezen a koncerten e két lemez anyagába hallgathat bele a közönség. A legendás B-3-as Hammond orgonát a fiatal tehetség Premecz Mátyás szólaltatja meg. Dobon a kiváló Jeszenszky György hallható, aki hangszerének egyik legjelesebb képviselője, a Liszt Ferenc Zeneakadémia jazz-dob tanszékének tanára.
„A gitár és a Hammond remekül kiegészítik egymást, általában harmóniában vannak, lágyan beszélgetnek, alkalmasint vitatkoznak, időnként versenyezve egymással, miközben néha egyik, majd a másik veszi át az irányítást. De végül visszatérnek a kiinduló ponthoz, ahol ismét harmónia uralkodik. Mindez alatt végig ott lüktet a swing, mint egy lassú, de megállíthatatlan sodrású folyó – ez a hangzás adja a zenei anyag különlegességét és művészi értékét is.” – vallja Gyárfás István jazz gitárművész.
http://www.bukarest.balassiintezet.hu/hu/cartoon-jazz-organ-grinder-s-suite/#sigFreeId4a7a5578bc